
PLANAVIMO DARBŲ PROGRAMA
	Specialiojo teritorijų planavimo darbų programa


	
Planavimo organizatorius – Šakių rajono savivaldybės administracijos direktorius, Bažnyčios g. 4, 71120 Šakiai, tel. (8 345) 60750, mob. tel. +370 671 22028 el. p. dainius.grincevicius@sakiai.lt; 	

Teritorijų planavimo dokumento lygmuo – vietovės. 

Planuojama teritorija – Šakių sen., Lukšių sen., Griškabūdžio sen., ir Barzdų sen., teritorijos Šakių rajono savivaldybėje.  

1. [bookmark: n_0]Planavimo pagrindas – Šakių rajono savivaldybės tarybos 2021-10-22 sprendimas Nr. T-292 „Dėl inžinerinės infrastruktūros vystymo plano vėjo elektrinių statybai rengimo ir planavimo tikslų“

Planavimo tikslai:

- suformuoti ilgalaikes savivaldybės vietovių vėjo elektrinių plėtros kryptis, siekiant užtikrinti saugų ir patikimą gaunamos elektros tiekimą, neviršijant leidžiamo neigiamo poveikio aplinkai;
- numatyti galimą vėjo elektrinių įtaką gamtinei ir gyvenamajai aplinkai bei kompensacines priemones jai mažinti;
- numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą.
Planavimo uždaviniai:

- plėtoti inžinerinę infrastruktūrą ir numatyti jos plėtrai reikalingas teritorijas;
[bookmark: part_7cb81f018a584f00886951af5de133f9][bookmark: part_cc90422d89d6440a963aeede18a62c26] - numatyti inžinerinės infrastruktūros statinių ir (ar) teritorijų apsaugos zonas, nurodyti specialiąsias žemės naudojimo sąlygas;
[bookmark: part_0b0a1108e6c24833828ffcf38ea764b9] - numatyti inžinerinei infrastruktūrai funkcionuoti reikalingus servitutus;
[bookmark: part_fb5b5bda2e5d46f1b2cc558b31cf7154] - numatyti inžinerinės infrastruktūros statinių išdėstymą;
[bookmark: part_fc203cafc95a475eb9a1ade40eeff41a] - numatyti atsinaujinančių išteklių naudojimo plėtrą;
[bookmark: part_e61e6335183c4bd6a2bb28df46c3f0b6][bookmark: part_d3b9fe67e6e34a40801cc5e07a12837d][bookmark: part_3ea00321a9174654867ec6d2afc8f8dc][bookmark: part_fc112f873ba6427e919a0cbfbb9d3b93] - vadovautis Planų ir programų strateginio pasekmių aplinkai vertinimo tvarkos aprašu, patvirtintu Lietuvos Respublikos Vyriausybės 2004 m. rugpjūčio 18 d. nutarimu Nr. 967, dėl poreikio atlikti, plano strateginį pasekmių aplinkai vertinimą;

Teritorijų planavimo dokumento rengimo etapai:

Parengiamasis-rengimo etapas:
· esamos būklės analizė- atliekamas teritorijos vėjo elektrinių plėtros vystymo galimybių vertinimas;
· bendrųjų sprendinių formavimas – nustatomos vėjo elektrinių statybai reikalingos teritorijos ribos, teritorijos naudojimo ir tvarkymo principai, įstatymų ir kitų teisės aktų nustatytais atvejais ir tvarka atliekamas teritorijų planavimo dokumento sprendinių strateginis pasekmių aplinkai vertinimas;
· koncepcijos rengimas – nerengiama;
· sprendinių konkretizavimo stadija – parengiami vėjo elektrinių statybos sprendiniai bei nustatomi atitinkami naudojimo ir tvarkymo reikalavimai atskirų infrastruktūros objektų vystymui, kraštovaizdžio, biologinės įvairovės ir kultūros paveldo apsaugai, galimam teritorijų rezervavimui. Sprendiniai paruošiami brėžiniuose ir aiškinamajame rašte.
· sprendinių pasekmių vertinimas – paruošiama informacija atrankai dėl strateginio pasekmių aplinkai privalomo vertinimo bei įstatymų ir kitų teisės aktų tvarka patikrinama bei gaunama išvada dėl strateginio pasekmių aplinkai vertinimo būtinumo; atliekamas strateginis pasekmių aplinkai vertinimas ir/ar sprendinių poveikio vertinimas tam tikrais aspektais, nurodytais planavimo sąlygose, pagal Teritorijų planavimo dokumentų sprendinių poveikio vertinimo tvarkos aprašą.
Baigiamasis etapas:
· plano sprendinių viešinimas – specialiojo plano  sprendinių viešas svarstymas su visuomene, konsultavimasis, svarstymo rezultatų įvertinimas;
· plano derinimas - specialiojo plano sprendinių, visuomenės dalyvavimo ir strateginio pasekmių aplinkai vertinimo bei sprendinių poveikio vertinimo ataskaitų derinimas su planavimo sąlygas išdavusiomis institucijomis Teritorijų planavimo komisijoje;
· plano tikrinimas – specialiojo plano tikrinimas valstybinę teritorijų planavimo priežiūrą atliekančioje institucijoje (VTPSI prie Aplinkos ministerijos), patikrinimo akto gavimas; 
· plano tvirtinimas – tvirtinimas rajono savivaldybės taryboje, patvirtintas specialusis planas įregistruojamas Lietuvos Respublikos teritorijų planavimo dokumentų registre.

Kiti reikalavimai:
1. Planas rengiamas vadovaujantis Lietuvos Respublikos aplinkos ministro 2013-12-31 įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais.	
2. Trūkstamus planavimui pradinius duomenis organizatorius paveda susirinkti plano iniciatoriui/rengėjui. 
3. Plano rengėjas atlieka teritorijų planavimo dokumento rengimo viešumą užtikrinančias procedūras vadovaudamasis Lietuvos Respublikos Vyriausybės 1996 m. rugsėjo 18 d. nutarimu Nr. 1079 (2013 m. gruodžio 18 d. nutarimo Nr. 1267 redakcija) patvirtintais Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais.

Pasiūlymų teikimo tvarka – pasiūlymus ir pageidavimus dėl planavimo dokumento rengimo visuomenė gali teikti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemoje (TPDRIS), raštu planavimo organizatoriui ir/ar plano rengėjui per visą specialiojo plano rengimo laikotarpį.




